**Výzva na predkladanie ponúk**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**I. NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA**

Názov organizácie: **Stredná priemyselná škola elektrotechnická**

Adresa organizácie: **Komenského 44, 040 01 Košice**

IČO: **00161756**

Krajina: **Slovenská republika**

Internetová adresa organizácie: [**http://www.spseke.sk/**](http://www.spseke.sk/)

Kontaktné miesto: **SPŠ elektrotechnická, Komenského 44, 040 01 Košice**

Kontaktná osoba: **Ing. Milan Schvarzbacher, MBA**

Telefón: **+421 55 6332311**

e-mail: **schvarzbacher@spseke.sk**

Ďalšie informácie možno získať na adrese a kontaktnom mieste uvedenom v tomto bode Výzvy na predkladanie ponúk (ďalej len „Výzva“).

**II. OPIS**

Názov zákazky: **Prenosové počítače - notebooky**

Druh zákazky: Tovar

CPV: 30213100-6 Prenosné počítače

 30237410-6 Počítačová myš

 48900000-7 Rôzne softvérové balíky a počítačové systémy

Hlavné miesto dodania: **SPŠ elektrotechnická, Komenského 44, 040 01 Košice**

NUTS kód:**SK042**

**Stručný opis zákazky:**

Predmetom zákazky je dodávka notebookov, počítačových myší a softvérového vybavenia v Prílohe č.2 a č.3, z dôvodu zabezpečenia dištančného vzdelávania v rámci pandemickej situácia COVID-19.

**Predpokladaná hodnota zákazky: 26 766,93 EUR bez DPH**

**Financovanie predmetu zákazky:** z vlastného rozpočtu

**III. PODMIENKY ÚČASTI**

**Uchádzač predloží na každú časť osobitne:**

* vyplnený (podpísané a opečiatkované) „Návrh na plnenie súťažných kritérií“ Príloha č. 1,
* vyplnenú (podpísané a opečiatkované) „Špecifikáciu požadovaného tovaru“ – Príloha č.2,
* vyplnený (podpísané a opečiatkované) „Návrh kúpnej zmluvy“ – Príloha č.3.

Pokiaľ sú v špecifikácii tovaru uvedené názvy tovarov, prípadne výrobcov je možné ponúknuť ekvivalentný tovar s požadovaným tovarom.

**IV. LEHOTA NA PREDLOŽENIE PONUKY**

**Lehota na predkladanie ponúk:**

Dátum: **29.01.2021**

Čas: **10:00 hod.**

Uchádzač predloží ponuku v slovenskom jazyku v lehote na predkladanie ponúk, uvedenej v bode 4. tejto Výzvy z dôvodu pandémie COVID-19:

* elektronicky na e-mailovú adresu: **schvarzbacher@spseke.sk,**

**V. KRITÉRIÁ VYHODNOTENIA PONÚK**

**Kritérium na vyhodnotenie ponúk:**

* **najnižšia celková cena za celý predmet zákazky vrátane DPH**

**VI. PODMIENKY TÝKAJÚCE SA ZMLUVY**

1. **Otváranie ponúk:** 29.01.2021 o 12:00 hod. (neverejné)
2. **Lehota viazanosti ponúk**: 31.03.2021.

**Verejný obstarávateľ bude požadovať od úspešného uchádzača pred uzatvorením zmluvného vzťahu - Čestné vyhlásenie podľa §32 ods.1 písm. f)**

**Osobitné požiadavky na plnenie:**

1. Dodávateľ je povinný dodať všetky položky predmetu zákazky nové, nepoužívané, nerepasované a v originálnom balení ako celok.
2. Cena musí zahŕňať všetky náklady súvisiace s dodaním tovaru vrátane dopravy a vyloženia na mieste plnenia.
3. Tovar bude dodaný jednorazovo.
4. Predmet zákazky je potrebné dodať v súlade s príslušnými legislatívnymi predpismi a platnými STN normami týkajúcich sa predmetu zákazky.
5. Dodávateľ je povinný predložiť kontaktné údaje osoby oprávnenej konať vo veci plnenia zmluvy do 2 dní od uzatvorenia zmluvy (umožňuje sa poslať e-mailom).
6. Dodávateľ je povinný oznámiť dodanie predmetu zákazky kontaktnej osobe objednávateľa minimálne 1 pracovný deň pred jej dodaním.
7. Dodávateľ je povinný predložiť podrobný technický opis ponúknutých výrobkov v slovenskom jazyku, s uvedením obchodného názvu, resp. typového označenia, detailnej obrazovej ukážky každého ponúknutého výrobku a s údajmi deklarujúcich technické parametre ponúkaných výrobkov do 2 dní od uzatvorenia zmluvy (umožňuje sa poslať e-mailom)
8. Dodávateľ dodá predmet zákazky, ktorý je certifikovaný a schválený na dovoz a predaj v Slovenskej republike, resp. v rámci EU a bude vyhovovať platným medzinárodným normám STN a všeobecne záväzným právnym predpisom.
9. Požadované technické vlastnosti sú uvedené v technickej špecifikácii predmetu zákazky ako minimálne.
10. Ak sa v opisnom formulári uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa dodávateľom predloženie ponuky s ekvivalentným riešením s porovnateľnými, respektíve lepšími parametrami.
11. Pojmom EKVIVALENT sa rozumie iná značka! Objednávateľ bude akceptovať ako ekvivalentný výrobok len výrobok s minimálne ROVNAKOU alebo VYŠŠOU kvalitou (parametrami) ako požadovaný výrobok.
12. Nedodržanie ktorejkoľvek požadovanej technickej vlastnosti a osobitnej požiadavky objednávateľa na plnenie sa bude považovať za podstatné porušenie zmluvných podmienok.
13. Úhrada za dodaný predmet zmluvy bude vykonaná bezhotovostne na základe faktúry a dodacieho listu. Lehota splatnosti faktúry za dodaný predmet zmluvy je 30 dní odo dňa doručenia faktúry objednávateľovi.
14. Požaduje sa dodanie tovaru:
	* na miesto plnenia, ktorým je sídlo objednávateľa,
	* v pracovný deň od 9 00 do 15 00,
	* s dodacím listom, ktorý musí obsahovať okrem povinných náležitostí číslo zmluvy, jednotkovú cena bez DPH, jednotkovú cena s DPH, sadzbu DPH, celková cenu bez DPH a celkovú cenu s DPH).
15. Obstarávateľ požaduje dostupnosť originálnych náhradných dielov min. 2 rokov po ukončení výroby položiek predmetu zákazky.
16. Objednávateľ požaduje vykonávanie autorizovaného záručného servisu počas záručnej doby s nasledovnými podmienkami:
	* vykonávanie servisu odborne kvalifikovanými osobami,
	* nástup servisného technika na servisnú opravu v mieste sídla objednávateľa najneskôr nasledujúci pracovný deň od nahlásenia poruchy dodávateľovi,
	* odstránenie vád/porúch najneskôr do 24 hodín od nástupu servisného technika na servisnú opravu,
	* odstránenie vád/porúch najneskôr do 48 hodín od nástupu servisného technika na servisnú opravu v prípade potreby dodania náhradných dielov potrebných pre uvedenie tovaru do prevádzky,
	* v prípade, ak dodávateľ nie je z objektívnych príčin schopný odstrániť vadu/poruchu v požadovanom termíne, je povinný objednávateľovi zapožičať plne funkčný náhradný tovar (identický), a to počas celej doby trvania opravy tovaru,
	* dodávateľ znáša všetky náklady spojené s odstránením vady/poruchy počas záručnej doby (napr. dopravné náklady, náhradné diely, atď.).
17. Nedodržanie ktorejkoľvek podmienky a požiadavky objednávateľa uvedenej v objednávkovom, resp. opisnom formulári sa bude považovať za podstatné porušenie zmluvných podmienok.
18. Dodávateľ berie na vedomie, že objednávateľ neposkytuje preddavok ani zálohovú platbu.
19. Vrátane dopravy na miesto plnenia

Po vyhodnotení cenových ponúk budú uchádzači písomne oboznámení s výsledkom vyhodnotenia, ktoré im bude odoslané na mailovú adresu.

S úspešným uchádzačom bude uzatvorený zmluvný vzťah – kúpna zmluva s povinnosťou dodať tovar najneskôr do 01.03.2021.

Ak úspešný uchádzač z akéhokoľvek dôvodu nebude súhlasiť s uzatvorením zmluvného vzťahu, verejný obstarávateľ môže uzatvoriť zmluvný vzťah s ďalším uchádzačom v poradí.

Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.

Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

Dátum vyhotovenia Výzvy: 25.01.2021

Výzvu vypracoval: Ing. Milan Schvarzbacher MBA, ZRŠ pre ekonomické a technické úlohy

Schválil: Ing. Štefan Krištín, riaditeľ školy ...................................................................

Prílohy:

Príloha 1: Návrh na plnenie súťažných kritérií

Príloha 2: Špecifikácia požadovaného tovaru

Príloha 3: Návrh kúpnej zmluvy